Խորհրդանշական է նաև այն, որ Շոտլանդիայում իր դիրքերը զիջել է Շոտլանդիայի ազգային կուսակցությունը, որը դեմ է հանդես գալիս Մեծ Բրիտանիայի՝ ԵՄ կազմից դուրս գալուն և նույնիսկ բարձրացրել է Շոտլանդիայի անկախացման երկրորդ հանրաքվե անցկացնելու նախաձեռնությամբ։ Սակայն, եթե 2015թ․ ընտրությունների արդյունքում ՇԱԿ-ը Շոտլանդիայում ստացել էր ձայների գրեթե մեծամասնությունը՝ ստանալով 54 մանդատ, ապա այս անգամ այն ստացել է 35 մանդատ։ Դրա փոխարեն Շոտլանդիայում ձայներ են հավաքել նաև պահպանողական, լիբերալ-դեմոկրատական և լեյբորիստական կուսակցությունները։ Ի դեպ, երկրորդ տեղում եղել են պահպանողականները, իսկ երրորդ տեղում՝ Brexit-ը չեղարկելը հնարավոր համարող Լիբերալ-դեմոկրատական կուսակցությունը։ Սա ցույց է տալիս, որ չնայած շոտլանդացիները մեծամասամբ դեմ են Brexit-ին, սակայն Շոտլանդիայի անկախացման գաղափարը նույնպես մեծ հանրային աջակցություն չի վայելում։